text: 
  På Nørrebro Bibliotek i Guldbergsgade forsøger man nu at nedbringe 
  ventetiden på reserverede bøger ved at fremskynde arbejdet med at 
  skaffe dem frem på flere led.
  
  Således har biblioteket indledt et tæt samarbejde med Wiuff's Boghandel
   på Jagtvej.
  
  I de tilfælde hvor bibliotekarerne skønner, at der også i fremtiden 
  vil være efterspørgsel efter en bestemt bog, købes den simpelthen hos 
  Wiuff, som i de fleste tilfælde er i stand til at levere den med 
  dags varsel.
  
  Så snart bogen er modtaget på biblioteket sættes den i cirkulation.
  
  De ansatte på biblioteket håber, at " projekt bog til tiden ", som 
  er økonomisk støttet af kommunen, vil blive en stor glæde for 
  bibliotekets kunder.
  
  De erfaringer, som indhøstes i projektperioden, skal fremover danne 
  grundlag for indkøbspolitikken, således at "Bog til tiden"-princippet kan 
  fastholdes.
  
  Nørrebro Bibliotek introducerede for et par år siden NU-bøgerne  -  
  hvilket vil sige, helt aktuelle bøger med en udlånstid på 7 dage.
  
  
  
  